**Felvételi információk**

**A 2016/2017-es tanévre történő felvételi jelentkezésének határideje a Hittudományi Doktori Iskolába 2016. április 30.**

**A Hittudományi Doktori Iskola adatai**

**Tudományág megnevezése:** Hittudomány

**Képzési forma:** Doktori (PhD) képzés

**Képzési cél:** A tudományos fokozat megszerzésére való felkészítés. A legújabb kutatás­módszertan elsajátítása, felkészítés az önálló tudományos munkára, szakmai konferenciákon való részvételre, lehetőség szerint felsőoktatási gyakorlat megszerzése.

**Képzési idő:** 8 félév

**Munkarend:** nappali képzés

**Finanszírozás:** állami ösztöndíjas, illetve önköltséges

**A képzésbe történő belépés követelménye:** legalább jó rendű M.A./protestáns teológiai vagy vallástanári egyetemi oklevél és sikeres felvételi vizsga

**Nyelvi követelmények:** egy államilag elismert középfokú „C” típusú nyelvvizsga

**A képzés zárul:** abszolutórium

**Az abszolutóriumhoz szükséges kreditek száma:** 240

**Kreditszerzés módja:** tanulmányi munkával, tudományos kutatómunkával megszerzendő, oktatói tevékenységgel megszerezhető kreditek

**A Doktori Iskola alprogramjai, programcímei és vezetői:**

**Ószövetségi alprogram:** *A Héber Biblia történeti és nyelvészeti vizsgálata* (Dr. Karasszon István)

**Újszövetségi és Bibliai teológiai alprogram**: *Az Újszövetség és a korai keresztyénség exegetikai és etikai hagyományai* (Dr. Balla Péter)

**Rendszeres teológiai és filozófiai alprogram**: *Rendszeres teológiai és vallásfilozófiai prob­lémák a protestáns teológiai hagyományban.* (Dr. Szűcs Ferenc)

**Egyháztörténeti alprogram**: *„Semper reformanda” A reformáció gondolata az egyház-történet kor-szakaiban* (Dr. Horváth Erzsébet)

**Gyakorlati teológiai alprogram**: *Párbeszéd a teológia és a társadalomtudományok között a gyakorlati teológiában.* (Dr. Németh Dávid)

**Felvétel a szervezett doktori képzésbe**A szervezett doktori képzésre felvételi eljárás alapján lehet felvételt nyerni. A felvételi eljárás célja, hogy elfogulatlan és pártatlan eljárás keretében biztosítsa a doktori képzésre leginkább alkalmas, kiemelkedő képességű hallgatók kiválasztását.

12.§ (3) A doktori képzésre olyan magyar vagy külföldi állampolgárok jelentkezhetnek, akik rendelkeznek

- bármely protestáns felekezet Felsőoktatási Intézményében mesterképzésben szerzett teológusi vagy lelkészi, vagy vallástanár/hittanár-nevelői oklevéllel

- egy államilag elismert középfokú „C” típusú nyelvvizsgával.

- Egyéni elbírálás mellett jelentkezhetnek vallástörténet vagy vallástudomány mesterszakos diplomát szerzettek. Esetükben a 13.§-ban foglaltakon túl a jelentkezést és a felvételt a HDIT/HDHT további követelményekhez kötheti, függetlenül attól, hogy mely felsőoktatási intézményben szerezte az oklevelét.

(4) A felvételnél előnyt élvez a kezdeti igazolt tudományos/szakmai eredmény (pl. publikáció, külföldi részképzés, nyertes OTDK dolgozata, vagy más hasonló tevékenység), vagy a kiváló minősítésű szakdolgozat.

(5) A felvételi eljárás megszervezése a HDIT elnökének feladata.

(6) A doktori képzésre való jelentkezés valamint a felvétel feltételeire illetve a jelentkezéshez szükséges dokumentumok leadásának határidejére a HDIT/HDHT minden év szeptember 15-ig javaslatot tesz az EDHT elnökének.

(8) A záróvizsga előtt álló egyetemi vagy mesterképzésben résztvevő hallgatók esetén, a felvételi döntés feltételes.

(9) A felvételre jelentkezőnek meg kell jelölnie választott kutatási témáját és a felvételi jelentkezési laphoz csatolnia kell választott témavezetője – a témavezetői feladatok ellátásának elfogadását is tartalmazó – támogató nyilatkozatát.

13.§ A jelentkezéshez az alábbi dokumentumok beadása szükséges a HDI adminisztrá­torához:

- kitöltött és aláírt jelentkezési lap,

- leckekönyv másolatban,

- egyetemi, lelkészi vagy „MA” oklevél másolatban,

- szakmai önéletrajz, amely tartalmazza a jelentkező szakmai érdeklődésének összefoglalását is,

- nyelvismeretet bizonyító okmányok másolatban,

- TDK tevékenység igazolása, (ha van)

- publikációs jegyzék, (ha van)

- a doktori témáról való elképzelésének legalább két oldalas leírása,

- a jelentkezési lapon tett nyilatkozat arról, hogy a jelentkező pályázik-e állami ösztöndíjra, illetve, hogy kéri-e felvételét abban az esetben, ha állami ösztöndíjban nem részesül,

- a felvételi eljárási díj befizetését igazoló szelvény,

**A felvételi eljárás**

14.§ (2) A felvételi eljárást a HDIT/HDHT mint felvételi bizottság bonyolítja le. A felvételi bizottságnak nem tagja a HDIT/HDHT doktorandusz képviselője, ugyanakkor tanácskozási joggal tagjai a jelentkezők által felkért témavezetők, illetve a HDI vezetője által felkért szakértők.

(3) A bizottság a jelentkezővel felvételi beszélgetést folytat, hogy képet kapjon a jelölt szakmai intelligenciájáról, doktori munkájával kapcsolatos elképzeléseiről, eddigi tudományos jellegű tevékenységéről, nyelvismeretéről. Meg kell győződnie arról, hogy doktori témája tényleg olyan kutatási részterület-e, amely alkalmas arra, hogy kidolgozása folyamatában a doktorandusz – a témavezető irányításával – elsajátítsa a tudományos módszerek alkalmazását, értékelhető tudományos eredményhez jusson, és erről tudományos közlemények, tudományos előadások, majd doktori értekezés formájában bizonyosságot tegyen.

(3) A felvételi eljárásban a bizottság a következő négy kategóriában ad pontokat:

- szakmai intelligencia max 40 pont

- oklevél (5 évnél nem régebbi) max 20 pont

- eddigi tudományos munka max 20 pont (OTDK dolgozat,

 helyezés, publikáció) max 20 pont

- nyelvismeret max 25 pont

nyelvtudás - értékelése nyelvvizsgánkként:

- államilag elismert középfokú „C” típusú: 15 pont

- államilag elismert felsőfokú „C” típusú: 20 pont

 - közepes minősítésű szakfordítói oklevél: 20 pont

- jeles vagy jó minősítésű szakfordítói oklevél: 25 pont

- továbbá a felvételi beszélgetést saját kérésre idegen nyelven jól abszolválók 5 pontot kapnak.

(4) Öt évnél régebben kiállított egyetemi oklevél esetén az oklevél nem pontozható, ekkor a szakmai intelligencia és az addigi tudományos munka maximális pontszáma maximum 10-10 ponttal növelhető.

(5) Külföldi jelentkezők esetén a felvétel feltételeit, követelményeit és a pontozási rendszert a HDIT/HDHT határozza meg.

(6) A felvételhez legalább 60 pont szükséges, de a felvételi minimum ponthatárt a HDIT/HDHT határozza meg.

A 15.§ (1) A HDIT/HDHT a jelentkezéshez bekért dokumentumok és a felvételi beszélgetés értékelése valamint a Doktori Szabályzat 31§ (2)-(3) alapján dönt a felvettekről, rangsorolja a felvetteket, majd a rangsort az ösztöndíjas helyek elosztása céljából felterjeszti az EDHT felé.

(2) Az EDHT döntését követően a felvételről szóló döntésről a jelentkezőt 8 napon belül írásban értesíteni kell. A felvételről szóló határozatban közölni kell a képzésben történő részvétel feltételeit (fizetendő díjak, térítések, támogatások, kedvezmények stb.), valamint a jogorvoslati lehetőségre szóló felhívást.

(3) A felvételi rangsort és a felvételről szóló döntést az érintettek írásos értesítése mellett a kari hirdetőtáblán is közzé kell tenni.

(4) Az államilag finanszírozott és a költségtérítéses képzésre jelentkezők azonos követelmények és feltételek alapján vesznek részt a felvételi eljárásban.

16.§ (2) A Magyarországi Református Egyház lelkészi jellegű tagjainak felvétele esetében a doktorandusz felvételéről a doktori iskola adminisztrátora írásban tájékoztatja az illetékes egyházkerület Püspöki Hivatalát.

**A felvételi vizsga időpontjáról a jelentkezőket személyesen értesítjük.**